חוזרים בתשובה, הם אנשים שעברו עם עצמם תהליך עוצמתי של שינוי הנובע מתוך התבוננות פנימית עמוקה. אנשים אלה, עברו ועוברים שינוי עמוק בתפיסת עולמם, שינוי חברתי, מנטאלי ותרבותי. עולמם של החוזרים בתשובה הוא מורכב ונבנה בהדרגה, נבחן תמידית בעיני עצמם ובעיני הסביבה. החוזרים בתשובה נעים לעיתים בין העולמות: העולם הדתי והעולם החילוני.
מהי תפיסת עולמו החדשה, לאן הוא שואף להתקדם, עד כמה הוא מעוניין להתנתק מהעולם החילוני ועוד שאלות עדינות ומורכבות שיש לתת עליהן את הדעת לפני ביצוע ההכרות.
חוזרים בתשובה רבים, חווים תסכול רב כשהם מנסים למצוא בן זוג (דילמה זהה קיימת גם בהכרויות לחוזרים בשאלה). הניסיונות החוזרים ונשנים להיפגש ולהכיר בן זוג מתאים מהווים בסיס לקושי ותסכול עצומים. תקופה זו מאופיינת במשברים המובילים למחשבות הנוגעות להגדרה העצמית ותפיסת הזהות האישית. הרבה פעמים מצויים חוזרים בתשובה שלא מצויים במסגרת דתית מסודרת, במצב של בדידות חברתית. החברים מהעולם החילוני, עולמם הקודם אינם מהווים עוד חברה מתאימה לבילוי והם לא מכירים מספיק חברים חדשים שמתאימים לתפיסת עולמם המתגבשת. מציאות זאת, יוצרת מצב בו חוזרים בתשובה מתקשים למצוא מקום נאות בו יוכלו להכיר בני זוג. עולם השידוכים החרדי, המבוסס על שדכנות על פי המסורת הישנה אינו מתאים להם ועולם השידוכים הדתי, המבוסס על הכרויות חברתיות קודמות אינו רלוונטי עבורם משום שהם אינם מהווים חלק אינטגרלי מהחברה הדתית.
מציאות זו, של בדידות חברתית ובלבול זמני בתפיסת הזהות האישית, מחייבת את החוזרים בתשובה, המעוניינים למצוא את זיווגם, להיפתח לאופציות מגוונות של הכרויות.
כדי לשדך בין חוזרים בתשובה, יש צורך להכיר היטב את המנטליות של חוזרים בתשובה, את דרך המחשבה שלהם ואת צמתי ההכרעה בהם הם מצויים תמידית. חוזרים בתשובה הם קבוצה חברתית בפני עצמה, שעסוקה בשאלות חיים מורכבות שלא תמיד מוכרות בקרב הציבור הדתי: התייחסות למשפחה החילונית, היחס לעבר, השאיפה להתקדמות והרצון להשתלב בעולם הדתי. מסיבות אלה, החוזרים בתשובה הנם קבוצה חברתית נבדלת בענייני שידוכים ויש צורך לתת לה מענה מקצועי, המכיר ומוקיר את דרכם הייחודית.